L'exposició del Ninot i de fotografia marca l'inici de les Falles 2017
29 de Gener de 2017

S'acosten les festes més esperades per tots els valencians i Llíria marca l'inici d'estes celebracions amb la inauguració de l'exposició del Ninot i de fotografia.

Les falleres majors de la ciutat, Ana Guijarro i María Monfort, han sigut les encarregades d'inaugurar la mostra esta vesprada a l'edifici Multiusos del municipi. L'acte ha comptat també amb la presència de l'alcalde Manolo Civera, l'edil de Festes Pedro Vicente i el president de la Junta Local Fallera Manuel Romero.

L’exposició, organitzada per la Junta Local, s'exhibiran fins al pròxim 4 de març en l'horari d'obertura del centre, de dilluns a divendres de 9 a 14 hores i de 16 a 20.

El públic podrà disfrutar dels ninots seleccionats per les distintes comissions falleres, així com de la mostra fotogràfica, que recopila els moments més emotius de la celebració de les falles de Llíria en l'últim exercici. Color, artesania, crítica i molta ironia es fonen en esta exposició del Ninot que dóna el tret d'eixida a les Falles 2017